laion/Wikipedia-Exotic huggingface dataset:
Georg Otsa muusikapäevad

Georg Otsa muusikapäevad olid aastatel 1985–1998 toimunud muusikafestivalid, mis olid pühendatud Georg Otsale. Algusaastatel (1985–1987) kandis üritus nime Georg Otsa nimeline muusikanädal. Festivali algatajad olid Arne Mikk ja Estonia teater. Festivali ajal toimusid nt Estonia teatri etendused, solistide ja laulutudengite kontserdid, loengud, näitused, lauluvõistlused. Aastal 1998 toimunud viimase, X festivali ajal avati Georg Otsa nimelises Tallinna Muusikakoolis talle pühendatud muuseum. EE 12. köide, 2003: 387. "Georg Otsa muusikapäevad 10. korda", Sirp, 15.05.1998 (vaadatud 12.02.2013)
Aveyroni departemang

Aveyroni departemang on 2. järgu haldusüksus (departemang) Prantsusmaal Oksitaania piirkonnas. Departemang on nime saanud Aveyroni jõe järgi. 2015. aastani kuulus departemang Midi-Pyrénées' piirkonda. Aveyroni departemang jaguneb halduslikult: Departemangu number on 12. Aveyroni departemangu haldusüksuste loend Populations légales 2021
Paul Pinna nimeline Rahvateater

Paul Pinna nimeline Rahvateater oli aastatel 1949–1989 Tallinnas tegutsenud teater. Aastal 1962 sai see rahvateatri nimetuse. Asutamisest aastani 1986 juhtis teatrit Valter Luts, hiljem (1986–1989) Jürgen Kajak. Teater ei viljelenud mingit kindlat stiili. Teatrietendused olid kõrgetasemelised. EE 12. köide, 2003: 415.
Bouches-du-Rhône'i departemang

Bouches-du-Rhône (prantsuse keeles 'Rhône'i suudmed') on departemang Prantsusmaal Provence-Alpes-Côte d'Azuri piirkonnas. Departemang on nime saanud Rhône'i jõe järgi. Departemangu nimi on mitmuses, kuna Rhône'i jõgi lahkneb Vahemerre suubudes Arlesi linna juures kaheks. Bouches-du-Rhône'i departemang jaguneb halduslikult: Bouches-du-Rhône'i departemangu haldusüksuste loend Populations légales 2021
Narva Teater

Narva Teater oli Narvas ja Paides tegutsenud teater. Teater kasvas välja 1928. aastal karskusseltsi Võitleja näiteringist. Aastal 1931 sai see kutseliseks teatriks. Aastal 1940 kandis lühikest aega nime Narva Töölisteater. Aastal 1944 siirdus teater Paidesse, sest Narva oli teises maailmasõjas suuri purustusi saanud. Paides jätkas teater tegevust 1946. aastal nimega Narva Eesti Draamateater Paides. Aastatel 1949–1950 kandis nime Paide Teater. EE 12. köide. Tallinn 2003. Lk 362
Paslepa seminar

Paslepa seminar oli aastatel 1873–1887 Läänemaal Paslepa mõisas tegutsenud õppeasutus. Õppeasutus moodustati Eestimaa rüütelkonna ja Rootsi misjoniseltsi eestvõttel eesmärgiga koolitada rootsikeelseid koolmeistreid. Hiljem õpetati koolis ka eestikeelseid koolmeistreid. EE 12. köide, 2003: 403.
Daniel Komen

Daniel Kipngetich Komen (sündinud 17. mail 1976 Mwenis) on Keenia kergejõustiklane (põhidistansid 5000 m ja 10 000 m jooks). 1997 maailmameister 5000 m (13.07,38) 1998 võitja 5000 m (13.22,57) 1996 3000 m 7.20,67 (1. september Rieti) 1997 2 miili 7.58,61 (19. juuli Hechtel) 1997 5000 m 12.39,74 (22. august Brüssel) 1998 3000 m 7.24,90 (sisemaailmamrekord 6. veebruar Budapest) Daniel Komen on 170 cm pikk ja kaalub 55 kg. Daniel Komen Rahvusvahelise Kergejõustikuliidu kodulehel (inglise)
AS Paulig Baltic

AS Paulig Baltic on aastal 1992 OY Gustav Paulig AB tütarettevõttena Eestis asutatud kohvi- ja maitseaineettevõte. 1. juunil 1993 avati Sauel Pauligi kohvitehas. Ettevõtte emaettevõtte ajalugu ulatub aastasse 1876. EE 12. köide, 2003: 404. http://www.paulig.ee/ee/ettevote/ettevotte_ajalugu[alaline kõdulink] (vaadatud 12.02.2013) Ettevõtte koduleht (vaadatud 12.02.2013)
Vladimir Kuts

Vladimir Kuts (vene Владимир Петрович Куц, ukraina Володимир Петрович Куц 7. veebruaril 1927 Aleksino – 16. august 1975) oli Nõukogude Liidu kergejõustiklane (5000 m ja 10 000 m jooksja. Kahekordne olümpiavõitja (1956). 1956 Melbourne olümpiavõitja 5000 m jooksus 13.39,6 olümpiavõitja 10 000 m jooksus 28.45,6 1954 Bern Euroopa meister 5000 m jooksus 13.56,6 Biograafia ESBL-is
Perekonnaleht

Perekonnaleht oli aastatel 1906–1916 Tallinnas ilmunud nädalakiri. Väljaanne oli Päevalehe kaasanne ja aastast 1910 Päevalehe eriväljaannete "Aeg" ja "Koit" kaasanne. Perekonnalehe sisu oli mitmekesine ja seostus peretemaatikaga. Esimese maailmasõja ajal avaldas leht rindesõnumeid eestlaste kohta, sh langenute ja haavatute nimesid. EE 12. köide, 2003: 409.
Peterburi patrioodid

Peterburi patrioodid (kirjanduses ka Peterburi patriootide ring) olid 1850. aastate lõpust kuni 1870. aastateni Peterburis tegutsenud eestlastest haritlaste ühendus. Ühendust juhtis aastast 1862 Johann Köler. Ühendusse kuulusid veel Friedrich Dankmann, Jakob Johnson, Aleksander Jürjev, Philipp Karell, Friedrich Russow (aastast 1863) ja Carl Robert Jakobson (aastast 1864). Ühendus aitas muu hulgas eesti talupoegadel täita palvekirju ja esitada neid Venemaa võimudele, samuti osalesid nad Eesti Aleksandrikooli rajamise ettevalmistustöödes, aitasid välja töötada eesti rahvusliku liikumise kontseptsiooni. EE 12. köide, 2003: 410. Leo Tiik, "Gustav Robert Reinhold Taubenheim, üks "Peterburi patrioote"" – Keel ja Kirjandus 1972, nr 2, lk 103–105; loetav ka Eesti Rahvusraamatukogu digitaalarhiivis Rudolf Põldmäe, "Kreutzwald ja "Peterburi patrioodid"" – Looming 1978, nr 12, lk 2067–2079; loetav ka Eesti Rahvusraamatukogu digitaalarhiivis
Boyne (täpsustus)

Boyne on koha- ja isikunimi. Boyne on iiri jumalanna Boanni üks nimekujusid, tema järgi sai nime ka jõgi Iirimaal. John Boyne (1971–) on iiri kirjanik. John Boyne (kunstnik) (u 1750–1810) oli iiri kunstnik. Peter Boyne (1944–) on endine Austraalia jalgpallur. Walter J. Boyne (1929–) on USA kirjanik ja ajaloolane, endine õhuväelane ning Smithsoni Instituudi Rahvusliku Lennundus- ja Kosmosemuuseumi direktor. Boyne City on linn USA-s Michigani osariigi Charlevoix' maakonnas. Boyne Falls on küla Michigani osariigis USA-s. Boyne Mountain on Boyne City lähedal Michiganis asuv suusakuurort, kus paikneb maailma vanim suusalift. Boyne'i org ehk Brú na Bóinne ümbritseb Boyne'i jõge Iirimaal. Boyne (Ontario) on asula Kanadas Ontario provintsi Haltoni piirkonnas. Boyne on jõgi Iirimaal. Boyne'i jõgi (Prantsusmaa) on jõgi Lõuna-Prantsusmaal, Hérault' lisajõgi. Boyne'i jõgi (Manitoba) on jõgi Kanadas Manitoba provintsis. Boyne'i jõgi (Michigan) on jõgi USA-s Michigani osariigis. Boyne'i jõgi (Ontario, Grey maakond) on jõgi Kanadas Ontario provintsis Grey maakonnas. Boyne'i jõgi (Ontario, Muskoka piirkond) on jõgi Kanadas Ontario provintsis Muskoka piirkonnas. Boyne'i jõgi (Ontario, Parry väina piirkond) on jõgi Kanadas Ontario provintsis Parry väina piirkonnas. Boyne'i jõgi (Ontario, Simcoe maakond) on jõgi Kanadas Ontario provintsis Simcoe ja Dufferini maakonnas. Boyne'i jõgi (Queensland) on jõgi Queenslandi osariigis Austraalias kaksiklinnade Boyne Islandi ja Tannum Sandsi vahel. Boyne'i jõgi (Burnett) on jõgi Queenslandi osariigis Austraalias, Burnetti lisajõgi. Boyne River (Uus-Lõuna-Wales) on Clyde'i jõe lisajõgi Uus-Lõuna-Walesi osariigis Austraalias. Boyne Resorts on suusakuurordifirma Michiganis. Boyne'i lahing toimus 1690. aastal Iirimaal Boyne'i jõe käärus, Kahe Kuninga sõjas.
Boyne

Boyne [b'oin] (iiri Abhainn na Bóinne, inglise Boyne) on jõgi Iirimaal, Leinsteris. See on umbes 112 kilomeetrit pikk. Boyne'i jõgi saab alguse Trinity allikast Newbury Hallis Carbury lähedal Kildare'i krahvkonnas ning voolab sealt kirdesse läbi Meathi krahvkonna, jõudes Drogheda linna lähedal Iiri merre. Jõge ümbritseb Boyne'i org, jões elutsevad lõhed ja forellid. Droghedast läänes viivad üle jõe Boyne'i sild, mida ületab maantee M1, ja Boyne'i viadukt, mis kannab Dublini–Belfasti raudteed. Üle Boyne'i viib veel terve rida sildu ja viadukte. Vaatamata lühidusele on Boyne'i jõgi tähtis nii Iiri ajaloo ja arheoloogia kui ka mütoloogia seisukohalt. See möödub muistsest Trimi linnast, Trimi kindlusest, Tara mäest (Iiri suurkuningate muistsest pealinnast), Navani linnast, Slane'i mäest, Newgrange'ist (ehk Brú na Bóinne'ist), Mellifonti kloostrist ja Drogheda linnast. Boyne'i orus paiknevad ka sellised ajaloolised ja arheoloogilised huviväärsused nagu Loughcrew ja Kells ning mitmed keldi ristid ja kindlused. 1690. aastal toimus Boyne'i jõe kaldal Drogheda lähedal Boyne'i lahing, üks olulisemaid lahinguid Kahe Kuninga sõjas (1689.–1691. aasta ülestõus). Boyne'i jõge tunti juba antiikajal. Kreeka geograaf Ptolemaios joonistas 2. sajandil Iirimaa kaardi, millele ta kandis ka Boyne'i jõe nimega Bubinda. Hiljem nimetas Giraldus Cambrensis jõge Boanduseks. Iiri keele leksikograafi F. Dinneeni järgi lõi iiri mütoloogias selle jõe jumalanna Boann ('kuninganna' või 'jumalanna') ning Boyne on tema nime inglispärane kuju. Teise legendi järgi püüdis Fionn mac Cumhail Boyne'i jões kinni tarkuselõhe Fiontáni. Meathi kandis tunti Boyne'i ka nimega "Smior Fionn Feidhlimthe" ("Fionn Feilimi luuüdi"). Boyne Navigation on kanalisüsteem, mis jookseb jõega enam-vähem paralleelselt Oldbridge'i lähedalt Navanini. Praegu kuulub see An Taiscele ja on maha jäetud, ent Iiri Sisevete Assotsiatsioon (Inland Waterways Association of Ireland) püüab muuta kanalid taas laevatatavaks. Jõe koordinaadid on 53°43′N 6°15′W. 2006. aastal leiti Drogheda lähedalt jõesängist süvendustööde käigus viikingilaeva jäänused. Laev kaevatakse välja, kuna see ohustab laevaliiklust. Dineen: Foclóir Gaedhilge agus Béarla, 1927 ("Smior" - pg 1067, Ed.1996) Mark Rodden "Viking ship found in Boyne to be excavated" Irish Times/Viking News and Events, 27 January 2007 (vaadatud 12. veebruaril 2013) "Salmon fishing on the River Boyne", Salmon Ireland Boyne'i jõe juht kanuu- ja kajakisõiduks, Irish Whitewater r:Boyne
Saalomoni tempel

Saalomoni tempel ehk Esimene tempel oli Tanahi ja Vana Testamendi kirjelduste kohaselt esimene Iisraeli rahva tempel Jeruusalemmas (esimene Jeruusalemma tempel). Selle laskis ehitada Iisraeli kuningas Saalomon. Vastavalt Piibli kirjeldustele (Teine Ajaraamat, 3. peatükk) oli Saalomoni tempel oma aja kohta hiiglaslik ja suurejooneline ehitis. Tempel ehitati Iisraeli kuninga Saalomoni ajal ajavahemikul umbes 960–920 eKr. Templit tabasid mitmed rüüstamised ja purustamised. Lõplikult hävitas templi Paabeli kuningas Nebukadnetsar umbes 587–586 eKr (Teine Kuningate raamat, 25. peatükk). Ajaloolaste ja arheoloogide hulgas pole üksmeelt Saalomoni templi asukoha ega ka Piiblis kirjeldatud sündmuste adekvaatsuse suhtes. Jeruusalemma Templimäel, kuhu eeldatavalt Saalomoni tempel püstitati, asuvad praegu islami pühad ehitised (Kaljutempel ja Al-Aqsa mošee), mistõttu arheoloogilised uuringud on raskendatud. On väidetud, et kirjeldatud mõõtmetes ehitis poleks Templimäele ära mahtunud. On oletatud, et Piiblis kirjeldatud Saalomoni templi lugu võib pärineda hoopis mingi teise templi ehitamise loost ning seda on alles hiljem seostama hakatud kuningas Saalomoniga. 2 Aj 3, Templi ehitamine 2 Ku 25, Jeruusalemma langemine
Megameeter

Megameeter (tähis Mm) on SI-süsteemi pikkusühik, mis võrdub miljoni meetriga: 1 Mm = 106 m = 1 000 000 m = 1000 km. Näiteks Maa ümbermõõt on 39,94 Mm, Maalt Kuuni on 384,4 Mm. Meeter Ühikute detsimaaleesliited
John Boyne

John Boyne (sündinud 30. aprillil 1971 Iirimaal Dublinis) on iiri romaanikirjanik. Ta on saanud bakalaureusekraadi (BA) Dublinist Trinity College'ist ning magistrikraadi (MA) East Anglia ülikoolist. Boyne on kirjutanud seitse romaani täiskasvanutele ja kolm lastele. Tema romaane on avaldatud 46 keeles. "Poiss triibulises pidžaamas" ilmus eesti keeles 2009. aastal Triin Taela tõlkes (kirjastus Fookus Meedia). Romaanid 2000 "The Thief of Time" 2001 "The Congress of Rough Riders" 2004 "Crippen" 2006 "Next of Kin" 2008 "Mutiny on the Bounty" 2009 "The House of Special Purpose" 2011 "The Absolutist" Laste- ja noorteromaanid 2006 "The Boy in the Striped Pyjamas" ("Poiss triibulises pidžaamas") 2010 "Noah Barleywater Runs Away" 2012 "The Terrible Thing That Happened To Barnaby Brocket" Novellid 2008 "The Second Child" 2009 "The Dare" Filmistuudiod Heyday ja Miramax tegid koostööna Boyle'i romaanist "Poiss triibulises pidžaamas" filmiversiooni, mida filmiti 2007. aasta keskel Budapestis ning mis esilinastus 2008. aasta lõpus. Filmis mängivad Asa Butterfield, David Thewlis, Vera Farmiga, Rupert Friend ja Sheila Hancock. 1993 lühinimekiri – Hennessy kirjandusauhind 1995 võitja – The Curtis Brown Award 2000 pikk nimekiri – The Irish Timesi kirjandusauhind 2004 lühinimekiri – Hughes & Hughes Irish Novel of the Year Award 2006 lühinimekiri – British Book Award, Border's New Voices Award, Ottakar's Children's Book Prize, Paolo Ungari kirjanduspreemia (Itaalia) 2007 pikk nimekiri – Carnegie medal 2007 lühinimekiri – Irish Novel of the Year Award, Leeds Book Award, North-East Book Award, Berkshire Book Award, Sheffield Book Award, Lancashire Book Award, Prix Farniente (Belgium), Flemish Young Readers Award, Independent Booksellersi aasta raamat 2007 võitja – Irish Book Awards: publikuauhind, aasta lasteraamat; Bisto aasta lasteraamat 2008 nominent – International IMPAC Dublin Literary Award 2008 lühinimekiri – Deutschen Jugend Literatur Preis (Saksamaa) 2008 võitja – Qué Leeri auhind aasta parima tõlkeromaani eest (Hispaania) 2009 võitja – Orange Prize Readers Group Book of the Year 2009 nimetati Dublini Trinity College'i ülikooli Filosoofiaseltsi (University Philosophical Society) aupatrooniks 2010 lühinimekiri – Irish Book Awards: aasta lasteraamat 2011 lühinimekiri – Sheffield Children's Book Award, Hull Children's Book Award 2012 pikk nimekiri – Carnegie medal 2012 võitja – Hennessy Literary Awards Hall of Fame 2012 lühinimekiri – Irish Book Awards: aasta lasteraamat 2013 pikk nimekiri – Carnegie medal 2013 nominent – the International IMPAC Literary Award O Conghaile, Pól (23. oktoober 2010). "Wild Child of a Different Stripe". German Examiner. Vaadatud 27. oktoober 2010. "Sheffield Children's Book Award 2011". Sheffield City Council. Vaadatud 1. märts 2011. John Boyne'i koduleht John Boyne'i intervjuu John Boyne portaalis Fantastic Fiction John Boyne portaalis Irish Writers Directory John Boyne portaalis Irish Writers Online
John Boyne (kunstnik)

John Boyne (u 1750 Downi krahvkond, Iirimaa – 1810) oli Põhja-Iirimaalt pärit kunstnik (akvarellist). Boyne õppis maastikugraveerija William Byrne'i juures, kuid väidetavalt elas ta metsikut elu. Boyne'i maal "A Meeting of Connoisseurs" asub Londonis Victoria ja Alberti muuseumis. Michael Bryan "Bryan's Dictionary of Painters and Engravers", 1886–1889
The 2nd Law

"The 2nd Law" on Inglismaalt pärit alternatiivrokki viljeleva ansambli Muse kuues stuudioalbum, mis ilmus 28. septembril 2012. "Supremacy" – 4:55 "Madness" – 4:39 "Panic Station" – 3:03 "Prelude" – 0:57 "Survival" – 4:17 "Follow Me" – 3:51 "Animals" – 4:23 "Explorers" – 5:48 "Big Freeze" – 4:41 "Save Me" – 5:09 "Liquid State" – 3:03 "The 2nd Law: Unsustainable" – 3:47 "The 2nd Law: Isolated System" – 4:59
Raudteetransport Lätis

Raudteetransport Lätis on raudteid ja raudteeveeremit kasutav transport Lätis. Lätis on raudteid kokku 2263,3 km. Kasutusel on laiarööpmeline raudtee, kuid Gulbene ja Aluksne vahel on säilinud liiklus ka 33,4 km pikkusel 750 mm kitsarööpmelisel raudteel (Gulbene–Aluksne kitsarööpmeline raudtee). Raudteetranspordi areng Lätis algas 19. sajandi II poolel, kui 1860. aastal rajati 160 km pikkune Peterburi–Varssavi raudtee laiarööpmeline raudteeharu Abrene (Põtalovo) ja Dünaburgi (Daugavpils) vahel. Raudteetaristu moodustamise ajal oli Läti jaotatud Venemaa keisririigis 3 kubermangu vahel: Liivimaa, Vitebski ja Kuramaa kubermang. 1907. aastal lülitati Peterburi–Varssavi raudtee koos Balti raudtee ja Pihkva–Riia raudteega Looderaudteede koosseisu. Raudteetransport Eestis Ventspils šaursliežu dzelzceļš: History of latvian narrow gauge railways, veebiviide, vaadatud 16. 02.2013. Railways in Liepaja, veebiviide, vaadatud 16.02.2013. "THE RAILWAYS IN LATVIA". Originaali arhiivikoopia seisuga 21. detsember 2014. Vaadatud 16. veebruaril 2013. Läti Raudtee LDZ (Latvijas Dzelzceļš) koduleht Balti raudtee NSV Liidus Gulbene–Aluksne kitsarööpmelise raudtee koduleht
Suleiman I

Suleiman I Tore (türgi keeles Süleyman, araabia keeles سليمان Sulaymān; ka Süleyman Kanuni ('Suleiman Seaduseandja'); 6. november 1494 – 7. september 1566) oli Osmanite riigi sultan aastatel 1520–1566. Ta oli Selim I ja Ayşe Hafsa Sultaana poeg ning Selim II isa. Suleiman sai troonile pärast tema isa ootamatut surma. Et Selim I oli 1517. aastal vallutanud Mamelukkide sultanaadi, sai Suleiman endale võtta ka kaliifitiitli. Erinevalt isast pööras Suleiman peatähelepanu Euroopale ning alustas kohe pärast võimule saamist sõda Ungariga. 1521. aastal vallutas ta ungarlaste piirikindluseks olnud Belgradi ning 1526. aastal purustasid türklased Ungari väe Mohacsi lahingus täielikult, kuningas Lajos II langes ning riik jagunes Osmanite ja Habsburgide vahel. Allesjäänud osade valitsejaks sai varasema leppe järgi Saksa-Rooma riigi valitseja Karl V vend Ferdinand, ehkki talle tekkis võistleja, kohalikku päritolu János Zápolya. Too toetus oma nõudlustes Osmanite riigile ning lõpuks saigi nende poolt okupeeritud Ungari kuningaks, tema dünastia valitses mõnda aega ka Ida-Ungari kuningriiki. Kahe troonipretendendi võimuvõitlus hõlbustas Osmanitel Ungari alade enda kätte haaramist.  Pikemalt artiklis Osmanite Ungari, Ida-Ungari kuningriik 1523. aastal vallutasid Suleiman I väed ka Rhodose saare, kus resideeris Johanniitide ordu. See põhjustas ordu ümberkolimise Maltale. Suleiman jõudis rünnata ka Maltat, kuid seda siiski ebaõnnestunult. Suleiman jätkas aga ka sõda Habsburgidega ja Saksa-Rooma riigiga. 1529. aastal piirasid Suleiman I väed Viini, piirates selle sisse, kuid olid sunnitud kehva ilma ja varude lõppemise tõttu selle peagi lõpetama. Karl V-da Saksa-Rooma riigi väed olid parajasti seotud võitluses Prantsusmaaga Cognaci liiga sõjas (1526–1530). Pärast Viini sõjaretke läbikukkumist pööras Suleiman rohkem tähelepanu Aasiale, eriti võitlustele Pärsiaga, kuid kuni oma valitsusaja lõpuni tegeles ta pidevalt ka Habsburgidele läinud Ungariga, haarates seda järk-järgult enda kätte. Ka surm tabas sultanit siis, kui ta oli parajasti sõjaretkel Ungaris (vt Szigetvári lahing). 1542.–1546. aasta Itaalia sõjas sõlmis Prantsuse kuningas (1515–1547) François I liidu Osmanite riigi sultani Suleiman Toredaga. Suleiman oli Prantsuse kuninga François I liitlane ning Saksa-Rooma keisri (1520/1530–1556) Karl V üks suuremaid vaenlasi. Suleimani ajal muutus Türgi Vahemere tugevaimaks merevõimuks, merevõim sai tugeva hoobi alles 1571. aastal, viis aastat pärast Suleimani surma, kui Osmanid kaotasid Lepanto merelahingu Osmanite-Veneetsia sõjas (1570–1573). Suleiman sõdis vahelduva eduga ka Safaviidide riigiga Iraani aladel Lähis-Idas, ent sel suunal olid tema järeltulijad tunduvalt edukamad. Samas oli Osmanite oht Euroopale ja eriti Habsburgidele ilmselt suurim just Suleimani ajal. Uuesti suutsid Osmanite väed Viini piirata alles 1683. aastal, misjärel toimus aga ka nende Euroopa-võimu kiire kokkuvarisemine. "Osmanite riik Suleiman I surma ajal".[alaline kõdulink]
Charente-Maritime'i departemang

Charente-Maritime'i departemang on 2. järgu haldusüksus (departemang) Prantsusmaal Nouvelle-Aquitaine'i piirkonnas. See on saanud nime Charente'i jõe järgi. Eesti keeles mööndav nimevariant on Ranniku-Charente'i departemang. Departemang jaguneb halduslikult: Charente-Maritime'i departemangu haldusüksuste loend Populations légales 2021
Ariège'i departemang

Ariège'i departemang on 2. järgu haldusüksus (departemang) Prantsusmaal Oksitaania piirkonnas. See on saanud nime Ariège'i jõe järgi. 2015. aastani kuulus departemang Midi-Pyrénées' piirkonda. Departemang jaguneb halduslikult järgmiselt: Ariège'i departemangu haldusüksuste loend Populations légales 2021
Drôme'i departemang

Drôme'i departemang [droom] on 2. järgu haldusüksus (departemang) Prantsusmaal Auvergne-Rhône-Alpesi piirkonnas. See on saanud nime Drôme'i jõe järgi. Departemang moodustati pärast Prantsuse revolutsiooni 5. märtsil 1790, 22. detsembri 1789 seaduse alusel. 2015. aastani kuulus departemang Rhône-Alpesi piirkonda. Departemang jaguneb halduslikult järgmiselt: Drôme'i departemangu haldusüksuste loend Tricastini tuumajaam Populations légales 2021
Gottfried Ludwig Philipp Postels

Gottfried Ludwig Philipp Postels (13. august 1757 Stettin – 15. august/27. august 1814 Tartu) oli Eesti vaimulik. Ta lõpetas Lübeckis gümnaasiumi. Aastast 1778 õppis ta (immatrikuleeriti 30. septembril 1778) Kieli ülikoolis. Ordineeriti 12. oktoobril 1785 õpetajaks. Ta oli aastatel 1785–1797 Maarja-Magdaleena koguduse õpetaja. Aastatel 1797–1810 oli ta Helme Maarja koguduse õpetaja. Jäi aastal 1810 tervislikel põhjustel emerituuri, emerituuris olles elas Tartus. Tema äi Johann Heinrich Maximilian Mylius oli Laiuse Püha Jüri koguduse õpetaja. Die evangelischen Prediger Livlands bis 1918. Böhlau Verlag Köln, Wien 1977
Córdoba

Córdoba on linn Hispaanias Andaluusias, Córdoba provintsi keskus. Córdoba vanalinn kuulub UNESCO maailmapärandi nimistusse. Córdoba mošee on üks uhkemaid säilinud mittekristlikke sakraalehitisi Euroopas. Córdoba kalifaat Municipal Register of Spain of 2023 Kohalik turismitutvustus – olemas ka mošee piltide ja tutvustuse link
Haute-Garonne'i departemang

Haute-Garonne'i departemang [otgar'on] on departemang Prantsusmaal Oksitaania piirkonnas. See on saanud nime Garonne'i jõe järgi. Tema eestikeelne mööndav nimevariant on Ülem-Garonne'i departemang. Departemang moodustati 22. detsembri 1789 seaduse alusel pärast Prantsuse revolutsiooni 5. märtsil 1790 vanast Languedoci provintsist. Aja jooksul on departemang kaotanud alasid Tarni ja Tarn-et-Garonne'i departemangudele. 2015. aastani kuulus departemang Midi-Pyrénées' piirkonda. Departemang jaguneb halduslikult järgmiselt: Haute-Garonne'i departemangu haldusüksuste loend Populations légales 2021
Val-d'Oise'i departemang

Val-d'Oise'i departemang [val-doaz] (prantsuse keeles 'Oise'i org') on departemang Prantsusmaal Île-de-France'i piirkonnas. Departemang loodi 1968. aastal, kui senised Seine'i ja Seine-et-Oise'i departemangud jagati kuude ossa. Val-d'Oise on saanud nime Oise'i jõe järgi, mis on üks Seine'i suuremaid lisajõgesid. Jõgi saab alguse Belgiast ja läbib Kirde-Prantsusmaa, enne kui jõuab Val-d'Oise'i departemangu. Prantsusmaa suurim rahvusvaheline lennujaam, Pariisi Charles de Gaulle'i lennujaam, asub osalt Val d'Oise'i departemangu kuuluvas Roissy-en-France'i omavalitsuses. Departemangu suurimad omavalitsused (1999. aasta rahvaloendusel üle 25 000 elaniku) kahanevas järjekorras on Argenteuil, Sarcelles, Cergy, Garges-lès-Gonesse, Franconville, Ermont, Pontoise, Goussainville, Bezons, Villiers-le-Bel, Taverny ja Sannois. Departemang jaguneb poliitiliselt järgmiselt: Val-d'Oise'i haldusüksuste loend Populations légales 2021
Max Steiner

Maximilian Raoul Walter Steiner (10. mai 1888 Viin – 28. detsember 1971 Hollywood) oli Ameerika Ühendriikide teatri- ja filmimuusika helilooja. Ta on loonud muusika näiteks filmidele "King Kong" (1933), "Tuulest viidud" (1939), "Casablanca" (1942), "Sügav uni" (1946).
Tartu Teoloogia Akadeemia

Tartu Teoloogia Akadeemia (TTA) on rakenduskõrgharidust andev EELK Usuteaduse Instituudi allüksus Tartus. Kool asub Tartus Riia tänaval ja keskendub eelkõige hingehoidjate koolitamisele. TTA asutati 16. septembril 1992, õppetöö algas 1. veebruaril 1993. TTA asutaja ja emeriitrektor on Eenok Haamer. 2013. aastani tegutses TTA omaette rakendusliku erakõrgkoolina. 2013. aasta 1. juulil liitus TTA EELK Usuteaduse Instituudiga ning kannab nime EELK Usuteaduse Instituudi Tartu Teoloogia Akadeemia. 2024. aasta keskpaiga seisuga on EELK UI TTA kui UI osakonna juhataja Siimon Haamer. Kooli ametlik ingliskeelne nimi oli Tartu Academy of Theology. Riia 22a õppehoone nimi on Pastoraat. Varem tegutses kool Ülejõel, aadressil Ujula 1a. Kooli UI alluvusse mineku järel jätkab endiselt iseseisva juriidilise isikuna MTÜ Tartu Teoloogia Akadeemia (MTÜ TTA, asutatud 15.09.1999), mis loodi kooli pidamiseks. See rahastab UI TTA tegevust ning arendab Eestis hingehoiutööd. MTÜ on ka õppehoone omanik ja haldaja. "Tartu Teoloogia Akadeemia ajaloost", EELK Usuteaduse Instituut (vaadatud 06.09.2024, arhiivikoopia Internet Archive'is) Tartu Teoloogia Akadeemia Tartu Pastoraadi kodulehel (vaadatud 06.09.2024) "EELK Usuteaduste Instituudi Tartu Teoloogia Akadeemia", EELK UI (vaadatud 06.09.2024) Koduleht